stanford-oval/wikipedia huggingface dataset:
אנשים פשוטים
צוות השחקנים

דונלד סאת'רלנד - קלווין ג'ארט
מרי טיילר מור - בת' ג'ארט
טימותי האטון - קונראד ג'ארט
ג'אד הירש - ד"ר טיירון ס. ברגר
אליזבת' מק'גוברן - ג'נין פראט
מ. אמט וולש - המאמן סאלאן
דינה מנוף - קארן אולדריץ'
פרדריק לין - לזנבי
ג'יימס סיקינג - ריי הנלי
בזיל הופמן - סלואן
קווין רדקר - וורד
מריקלייר קסטלו - אודרי
מג מנדי - הסבתא
סקוט דובלר - ג'ורדן "באק" ג'ארט (בהבזק לאחור)
ההפקה > ההתפתחות

הייתה זו עבודתו הראשונה של רוברט רדפורד כבמאי. הוא קרא את הרומן, הוקסם מהעלילה והאמין כי זהו הסרט איתו הוא צריך להתחיל את קריירת הבימוי שלו. אחרי שנפגש עם הסופרת, ג'ודית' גסט, הוא קנה את הזכויות על הרומן במטרה לעבד אותו לסרט. לאחר מכן, הוא חיפש מפיץ ונפגש עם אולפני פרמאונט, שהציעו להפיץ את הסרט ולממן את ההפקה בתקציב נמוך מאוד (6 מיליון דולר). הוא גייס גם המפיק שהיה מועמד לפרס אוסקר - רונלד ל. שווארי.
ההפקה > התסריט

רדפורד שכר את אלווין סרג'נט על מנת לעבד את הרומן לתסריט. סרג'נט זכה באוסקר ב-1978 עבור העיבוד של "ג'וליה" והיה מועמד לפני כן לאוסקר עבור עיבוד התסריט של "ירח של נייר". סרג'נט דאג לכך שהתסריט של "אנשים פשוטים" יהיה נאמן לרומן, אם כי הוא הגדיל מעט את ההתפתחות המועטה של הדמויות הקיימת ברומן.
ההפקה > צילום

הסרט צולם בלייק פורסט, אילינוי, שם הסיפור מתרחש וליד היילנד פארק. סצנת הגולף צולמה באפל ואלי, קליפורניה, וצילומי הפנים נעשו בפורט שרידן, אילינוי. קטעי בית הספר התיכון צולמו בבית הספר התיכון לייק פורסט, (כשסצנות הבריכה נעשו בקולג' לייק פורסט). הקניון היה נורת'ברוק קורט בנורת'ברוק, אילינוי. קטעי הסערה בהם אחיו של קונראד נהרג בוצעו באולפני סרטי פרמאונט. הסרט צולם ב-1.85:1 עם מסך של 35 מ"מ.
ההפקה > תגובות לסרט

רוברט רדפורד וטימותי האטון זכו בפרס אוסקר על תפקידיהם. רדפורד בפרס אוסקר לבמאי הטוב ביותר והאטון בפרס אוסקר לשחקן המשנה הטוב ביותר. הסרט סימן את הפריצה בקריירה של מרי טיילר מור שהחלה בשני תפקידיה המפורסמים האחרים כלורה פטרי ב"The Dick Van Dyke Show" וכמארי ריצ'רדס ב"The Mary Tyler Moore Show". משחקה של מור קצר שבחים וזיכה אותה במועמדות לפרס אוסקר לשחקנית הטובה ביותר. הסרט גם זכה בפרס אוסקר לסרט הטוב ביותר לשנת 1980.
משחקו של ג'אד הירש כד"ר ברגר זכה לשבחים מרבים מהקהילה הפסיכיאטרית כאחת הפעמים הנדירות שהמקצוע שלהם נראה בצורה חיובית בסרטים, אם כי יש המחשיבים את משחקו כחיובי יתר על המידה, כך שיצר דמות חד-ממדית. הירש היה גם מועמד לפרס אוסקר כשחקן המשנה הטוב ביותר, והפסיד אותו לעמיתו לסרט טימותי האטון. הופעתו של דונלד סאת'רלנד בסרט קצרה אף היא שבחים והוא היה מועמד לפרס גלובוס הזהב, עם זאת, הוא לא היה מועמד לפרס אוסקר כמו יתר כוכבי הסרט, מה שנחשב כיום לאחת ההתעלמויות המבזות ביותר בהיסטוריה של הפרס.
אליזבת' מקגוברן החלה את קריירת המשחק שלה בהופיעה בסרט זה, היא קיבלה רשות מיוחדת להופיע בסרט בזמן שלמדה בג'וליארד. 1980 הייתה גם שנת הפריצה של אדם בולדווין, לו היה תפקיד מזערי בסרט.
הייתה זו גם הפעם הראשונה מתוך שתיים בהן הבמאי מרטין סקורסזה (שביים באותה שנה את "השור הזועם") הפסיד את פרס האוסקר לשחקן שביים את סרטו הראשון (הפעם השנייה הייתה עשר שנים אחרי כן כשקווין קוסטנר ביים את "רוקד עם זאבים").
אנשים פשוטים זכה לביקורות חיוביות מאוד מהמבקרים. מבקר נודע שהעניק לסרט ביקורת טובה היה רוג'ר איברט, שנתן לו ארבעה כוכבים, וכינה אותה "אחד מהסרטים הטובים ביותר של השנה, ככל הנראה של העשור" ולאחר מכן מיקם אותו במקום החמישי ברשימת הסרטים הטובים ביותר של שנת 1980.
היצירה "הקנון של פכלבל" שימשה כמוזיקת נושא ורקע, ונהנתה מגל של פופולריות כתוצאה מכך. היא נותרה פופולרית מאז.
הסרט זכה להצלחה קופתית, וגרף הכנסות של 54 מיליון דולר בבתי הקולנוע ו-23 מיליון דולר בהשכרות וידאו.
זהו הסרט האחרון שזכה בפרס אוסקר לסרט הטוב ביותר מבלי שהיה מועמד לפרס בקטגוריית העריכה.
פרסים > זכיות

פרס אוסקר לסרט הטוב ביותר
פרס אוסקר לבמאי הטוב ביותר - רוברט רדפורד
פרס אוסקר לשחקן המשנה הטוב ביותר - טימותי האטון
פרס אוסקר לתסריט המעובד הטוב ביותר - אלווין סרג'נט
פרס גלובוס הזהב לסרט הטוב ביותר - דרמה
פרס גלובוס הזהב לבמאי הטוב ביותר - רוברט רדפורד
פרס גלובוס הזהב לשחקנית הטובה ביותר - מרי טיילר מור
פרס גלובוס הזהב לשחקן המשנה הטוב ביותר - טימותי האטון
פרס גלובוס הזהב לכוכב החדש של השנה בסרט - גבר - טימותי האטון
פרס WGA (גילדת הכותבים של אמריקה) לתסריט הטוב ביותר המבוסס על חומר ממדיה אחרת - אלווין סרג'נט
פרס גילדת הבמאים של אמריקה להישג במאי יוצא דופן בסרט - רוברט רדפורד
פרס חוג המבקרים של העיר ניו לסרט הטוב ביותר
פרסים > מועמדויות

פרס אוסקר לשחקנית הטובה ביותר - מרי טיילר מור
פרס אוסקר לשחקן המשנה הטוב ביותר - ג'אד הירש
פרס גלובוס הזהב לשחקן הטוב ביותר - סרט דרמה - דונלד סאת'רלנד
פרס גלובוס הזהב לשחקן המשנה הטוב ביותר - ג'וד הירש
פרס גלובוס הזהב לתסריט הטוב ביותר - אלווין סרג'נט
פרס באפט"א לשחקנית הטובה ביותר - מרי טיילר מור
יומן הרום

| --- | --- |

 מבוסס על:  יומן הרום 
 בימוי:  ברוס רובינסון
 הופק בידי:  ג'וני דפ גראהם קינג כריסטי דמברובסקי אנתוני רהולן רוברט קרביס
 תסריט:  ברוס רובינסון, בהתבסס על יומן הרום מאת הנטר תומפסון
 עריכה:  קרול ליטלטון 
 שחקנים ראשיים:  ג'וני דפ אהרון אקהרט מיכאל ריספולי אמבר הרד ריצ'רד ג'נקינס ג'ובני ריביסי
 מוזיקה:  כריסטופר יאנג 
 צילום:  דאריוז וולסקי 
 מדינה:  ארצות הברית 
 חברת הפקה:  Infinitum Nihil, סרטי GK 
 חברה מפיצה:  FilmDistrict
 שיטת הפצה:  וידאו על פי דרישה 
 הקרנת בכורה:  28 באוקטובר 2011
 משך הקרנה:  120 דקות
 שפת הסרט:  אנגלית
 סוגה:  סרט דרמה, סרט קומדיה, סרט מבוסס יצירה ספרותית 
 מקום התרחשות:  פוארטו ריקו 
 תקציב:  45 מיליון דולר
 הכנסות:  23,947,544 דולר
 הכנסות באתר מוג'ו:   rumdiary
 www.rumdiarythemovie.com
 דף הסרט ב־IMDb
 
יומן הרום (באנגלית: The Rum Diary) הוא סרט המבוסס על ספרו בעל אותו השם של האנטר ס. תומפסון שנכתב בשנות ה-60 המוקדמות, אך פורסם רק ב-1998. ברוס רובינסון כתב את התסריט וביים את הסרט. הצילומים נערכו בפוארטו ריקו בשנת 2009.
הסיפור מגולל את סיפורו של עיתונאי בשם פול קמפ (שאותו מגלם ג'וני דפ) שעובר מניו יורק לסן חואן שבפוארטו ריקו כדי לעבוד עבור עיתון מקומי.
עלילה

הסרט מגולל את סיפורו המטורף של העיתונאי הנודד פול קמפ (ג'וני דפ). עייף מהרעש והשיגעון של ניו יורק, קמפ מטייל לאי פוארטו ריקו על מנת לכתוב לעיתון מקומי (סן חואן סטאר) המנוהל על ידי עורך מקופח בשם לוטרמן (ריצ'רד ג'נקינס). פול מאמץ סגנון חיים ספוג ברום ומסתבך עם בחורה אמריקאית יפהפייה בשם שנאל (אמבר הרד) ועם הארוס שלה (אהרון אקהרט)
שחקנים

ג'וני דפ - פול קמפ, עיתונאי הסן חואן סטאר.
אהרון אקהרט - סנדרסון, איש עסקים.
מייקל ריספולי - בוב סאלאס.
אמבר הרד - שאנל, ארוסתו של סנדרסון המתאהבת בקמפ.
ריצ'רד ג'נקינס - אדוארד ג'. לוטרמאן, העורך הראשי של סן חואן סטאר.
ג'ובני ריביסי - מוברג.
אמורי נולסקו - סגרה.
מרשל בל - דונובן.
ביל סמיטרוביץ' - זימבורגר.
ג'וליאן הולווי - וולסי.
קארן אוסטין - גברת זימבורגר.
ג'ייסון סמית - דייבי.
יאסווה

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  16°55′00″S 177°20′00″E﻿ / ﻿16.916666666667°S 177.33333333333°E﻿ / -16.916666666667; 177.33333333333
 שטח:  135 קילומטר רבוע
 נתונים מדיניים
 מדינה:  פיג'י פיג'י
  (למפת פיג'י מוגדלת) סובה לוטוקה לאמבאסה לבוקה רוטומה האוקיינוס השקט ואליס ופוטונהיאסווה(למפת פיג'י רגילה) סובה לוטוקה לאמבאסה לבוקה רוטומה האוקיינוס השקט ואליס ופוטונהיאסווה
 
קבוצת איי יאסווה היא ארכיפלג של כ-20 איים געשיים בטריטוריה המערבית של פיג'י. שטח האיים מוערך בכ-135 קילומטרים רבועיים. בשטחי האיים מתגוררים כ-5,000 תושבים.
קו יבשה המחבר בין האיים ואיה וואיאסווה
המתחם הגעשי יאסווה מורכב משישה איים עיקריים, ואיים קטנים רבים נוספים. הארכיפלג, אשר מתמתח לאורך של כ-80 קילומטרים לכיוון צפון-מזרח, החל מנקודה כ-40 קילומטרים צפון-מערבית ללוטוקה. הוא געשי והררי, ומכיל פסגות בגובה של 250–600 מטרים מעל פני הים.
עד שנת 1987, היו האיים סגורים לתיירות, וזאת עקב הוראתו של מלך האיים, וחוסר רצונו בתיירות יבשתית באיים. החל משנות ה-50 היו הפלגות של אוניות תענוגות סביב האיים, אך ללא ירידת התיירים מן הסיפון. טרם עידן התיירות, המקומיים באיים חיו בהרמוניה וקהילתיות שבטית שלווה. עם פתיחת האיים לתיירות יבשתית, נפתחו באיים מספר אתרי נופש. כיום, האיים נחשבים לאחד היעדים התיירותיים המובילים בפיג'י. כמו כן, שוניות האלמוגים הייחודיות באזור הן אחת מן האטרקציות המרכזיות באיים, עבור המעוניינים בצלילה ובשימוש בשנורקל.
באי נאנויה לוו שבמרכז איי יאסווה צולם הסרט הלגונה הכחולה.
הולנד רודן

| --- | --- |

רודן בצרפת במהלך כנס במאי 2014
 לידה:  7 באוקטובר 1986 (בת 38) ארצות הבריתדאלאס, טקסס, ארצות הברית
 שם לידה:  הולנד מארי רודן
 מדינה:  ארצות הברית 
 תקופת הפעילות:  מ-2004
 מקום לימודים:  אוניברסיטת קליפורניה בלוס אנג'לס
 פרופיל ב-IMDb
 
הולנד מארי רודן (באנגלית: Holland Marie Roden; נולדה ב-7 באוקטובר 1986) היא שחקנית אמריקאית, אשר התפרסמה בשל תפקידה בתור לידיה מרטין בסדרת הטלוויזיה "זאב צעיר" (2011–2017) ברשת MTV.
ראשית חייה

רודן נולדה בדאלאס, טקסס שם למדה בבית הספר "הוקאדאי" - בית ספר פרטי לבנות בלבד. היא באה ממשפחה שעוסקת בתחום הרפואה ולמדה לתואר ראשון בביולוגיה מולקולרית ולימודי נשים באוניברסיטת קליפורניה בלוס אנג'לס, במשך שלוש וחצי שנים עסקה בחינוך קדם רפואי במטרה להפוך למנתחת לב-ריאה לפני שהפכה לשחקנית במשרה מלאה.
קריירה

תפקידה הראשון בטלוויזיה היה בשנת 2007 בסדרת הטלוויזיה "CSI", שם גילמה לפרק אחד את קירה דלינג'ר.
בשנת 2008 היא גילמה את אמילי לוק, בתו של ג'ון לוק (טרי אוקווין) בסדרת הטלוויזיה "אבודים" ברשת ABC ואת מיסי גאליבן בסדרת המשטרה "פשע מן העבר" ברשת CBS. בנוסף, לוהקה רודן כשחקנית ראשית בסדרת הטלוויזיה "12 Miles of Bad Road" ברשת HBO, התכנית צולמה אך הוחלט לבסוף לשדר אותה.
בשנת 2009 גילמה את כסקיילר בסרט "מעודדות צמודות 5: מלחמה עד הסוף". באותן שנים היא ביצעה הופעות אורח בסדרות טלוויזיה שונות ביניהן "העשב של השכן", "קומיוניטי", "מחשבות פליליות" ו-"האירוע".
ב-2010 השתתפה בוידאו קליפ של הלהקה הבריטית Seasons לשירם "Light, Lost". בשנת 2012 התארחה רודן בעונה השמינית של סדרת הדרמה הרפואית "האנטומיה של גריי".
החל משנת 2011 כיכבה רודן בסדרת הדרמה העל-טבעית של רשת MTV "זאב צעיר", שם גילמה את לידיה מרטין, נערה פופולרית ואינטליגנטית בבית הספר התיכון "ביקון הילס" שבסופו של דבר מגלה שהיא בעלת יכולות על טבעיות של באנשי. בשנת 2016 הוכרז בכנס של קומיק-קון, סן דייגו כי הסדרה תסיים את שידוריה ב-2017 לאחר סיום העונה השישית שלה. בשנת 2014 כיכבה בסרט האימה "בית האבק", לצידן של ענבר לביא וג'וי לורן.
בשנת 2020 כיכבה בסרט האימה "אין לאן לברוח" בתור איירין אייזקס. באותה שנה לוהקה לסרט ההמשך לסרט האימה המצליח "אסקייפ רום", אשר יצא לאקרנים ביולי 2021.
בשנת 2021 הצטרפה לצוות השחקנית של העונה השלישית בסדרת דרמת הפשע "כנופיית המאיה" ברשת FX Networks בתור ארין תומאס.
חיים אישיים

ב-17 במאי 2019 רודן עוכבה על ידי שוטרים ברזילאים בשדה התעופה בסאו פאולו, ברזיל. גורמי ההגירה שללו את כניסתה למדינה בטענה שיש לה ויזה ברזילאית לא תקפה. רודן טענה כי התייחסו אליה כמו אל עבריינית, הם גם מנעו ממנה לקבל מים ומזון, למרות שהציגה דרכון וויזה בתוקף. לאחר 24 שעות ששהתה במעצר היא הורשתה להיכנס למדינה. היא מתחה ביקורת ברשתות החברתיות על הדרך המחמירה שבה התייחסו אליה: "אחרי שנתיים של נסיעות לברזיל עם הדרכון הזה והוויזה הזו ללא כל בעיה, כדי לפגוש מעריצים ולהכיר חברים, אני נדהמת מההאשמות והטיפול שהעמידו בפני השוטרים הברזילאים היום. אני המומה שזו אותה ברזיל שאני מכירה ואוהבת".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | מעודדות צמודות 5: מלחמה עד הסוף | סקיילר |  |
| 2013 | Cry of Fear | לידיה |  |
| 2014 | בית האבק | גבי |  |
| 2020 | אין לאן לברוח | ארין אייזקס |  |
| 2021 | אסקייפ רום: השלב הבא | רייצ'ל אליס |  |
| 2021 | Ted Bundy: American Boogeyman | קתלין מקצ'אנסי |  |
| 2022 | Obsessed to Death | קאסי קולינס |  |
| 2023 | זאב צעיר: הסרט | לידיה מרטין |  |
| 2023 | Mother, May I? | אניה | גם מפיקה |
| 2023 | The Re-Education of Molly Singer | טרינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | CSI | קירה דלינג'ר | פרק: "Goodbye and Good Luck" |
| 2008 | אבודים | אמילי לוק | פרק: "Cabin Fever" |
| 2008 | פשע מן העבר | מיסי גאליבן | פרק: "Roller Girl" |
| 2009 | העשב של השכן | מוכרת יוגורט | פרק: "Wonderful Wonderful"; ללא קרדיט |
| 2009 | קומיוניטי | נערה | פרק: "Environmental Science" |
| 2010 | מחשבות פליליות | רבקה דניאלס | פרק: "...A Thousand Words" |
| 2010 | האירוע | ויולט הצעירה | פרק: "Loyalty" |
| 2011 | ממפיס ביט | ג'יל סימון | פרק: "Lost" |
| 2011–2017 | זאב צעיר | לידיה מרטין | תפקיד ראשי (6 עונות); 100 פרקים |
| 2012 | האנטומיה של גריי | גרטשן שואו | פרק: "This Magic Moment" |
| 2017 | לור | ברידג'ט קלירי | פרק: "Black Stockings" |
| 2018 | Channel Zero | זואי וודס | תפקיד ראשי (עונה 3); 6 פרקים |
| 2018 | מקגייוור | איילין ברנן | פרק: "Revenge + Catacombs + Le Fantome" |
| 2021–2022 | כנופיית המאיה | ארין תומאס | 9 פרקים |
| 2022 | Classified | קרול / אודסה | פודקאסט; 5 פרקים |
| 2022 | Time for Him to Come Home for Christmas | אליזבת' | סרט טלוויזיה של הולמרק |
| 2023 | Making Waves | אמיליה | סרט טלוויזיה של הולמרק |
| 2024 | Tipline Mysteries: Dial 1 for Murder | מאדי | סרט טלוויזיה של הולמרק |
| 2024 | Holidazed | קייטי | 4 פרקים |
הערות שוליים

↑  Holland Roden - Bio, Family, Facts, Age: 29 | Hot Birthdays (ארכיון)
↑  10 Things You Didn't Know About Teen Wolf's Holland Roden
↑  Holland Roden Talks Life Before 'Teen Wolf': "I Wanted to Be An Astronaut!"
↑  Seasons: "Light, Lost"
| --- | --- |
בקרת זהויות :  GND: 1156049997  ISNI: 0000 0003 7996 8016  LCCN: no2012106019  VIAF: 258632482   WorldCat (עם VIAF): 258632482 
רודן במאי 2012.
דילן אובריין והולנד רודן בשנת 2013 בקומיק-קון, סן דייגו.
Mac OS Classic

| --- | --- |

צילום מסך של גרסה הראשונה של Mac OS מ-1984
 מפתח:  אפל
 משפחה:  Mac OS
 מודל קוד:  קוד סגור
 מחזור חיים:  24 בינואר 1984 – הווה (41 שנים) 
 גרסה אחרונה:  9.2.2 ב־5 בדצמבר 2001
 סוג רישיון:  קנייני
 מצב עבודה:  היסטורי, נזנח
 פלטפורמות:  מוטורולה 68000, PowerPC 
 
Mac OS Classic (במקור רק Mac OS) היא מערכת הפעלה של מחשב המקינטוש של אפל ממשפחת ה-Mac OS אשר הושקה בין השנים 1984 עד 2001, מחליפתה היא ה-OS X שהושקה בין השנים 2001 עד 2015 ואותה החליפה ה-macOS שהושקה ב-2015 וממשיכה עד היום (2020). החברה שאבה השראה (בתשלום וברשות) בכמה היבטים מהעבודה החלוצית שבוצעה על ידי "זירוקס פארק" - מרכז החקר הנסיוני של חברת זירוקס, אך שיפרה ושכללה אותם במידה ניכרת.
היסטוריה

מערכת ההפעלה של המק הוצגה לראשונה בשנת 1984 במחשבי המקינטוש הראשונים. המערכת כללה מספר גדול של חידושים כמו תצוגה גרפית על המסך התואמת לתדפיס (WYSIWYG, מה שאתה רואה הוא מה שתקבל), שימוש בצלמיות, כפתורים, חלונות, מטאפורת המכתבה (שולחן העבודה), תפריטי גלילה, גופנים, שימוש בתיקיות, תפריטים בראש המסך, עבודה באמצעות עכבר, ושלל המצאות נוספות המצויות בשימוש עד היום בכל מחשב אישי.
למערכת בסיסית זו הוסיפו עד מהרה מתכנתיה של אפל (ביניהם בלט בתחום זה ביל אטקינסון) שורה של תוכנות. בין השאר נולדו אז על המק מעבד התמלילים מק-רייט (שכל מעבדי התמלילים מאז מחקים את מראהו וצורת עבודתו הבסיסית), תוכנת האיור מק-פיינט ותוכנת הכרטיסיות היפר-קרד. הופעתה הראשונית של מערכת-ההפעלה של המק בשנת 1984 הייתה פריצת דרך משמעותית בתקופה שבה מחשבים לא היו נפוצים כמו היום ומערכות ההפעלה ששלטו בשוק היו מבוססות ממשק שורת פקודה כגון DOS.
אפל המשיכה לחדש ולשלב תכונות חדשות במערכת-ההפעלה במהלך השנים כמו קינון תיקיות, תמיכה בצבע, ריבוי תוכנות בו-זמנית, תפריט גישה מהירה ליישומים, רב-לשוניות, רישות מובנה ושיתוף קבצים, עזרים שולחניים (תוכנות עזר קטנות), תמיכה בכתובות זיכרון ב-32 סיביות, כינויים (בחלונות, קיצורי דרך), גרור והשלך, תסרוט המכתבה ויישומים, יישום של זיכרון וירטואלי, רישות מקומי קל להפעלה ושימוש, טכנולוגיית TrueType (טכנולוגיית גופנים שיצרה אפל ואומצה גם בחלונות), טכנולוגיית QuickTime לנגינת מוזיקה וסרטים, תמיכה בקלט ופלט של קול ותמונה, ועוד.
במהלך השנים עברה אפל מספר מהפכים. הראשון שבהם התחולל בשנת 1994 כאשר עברה אפל משימוש במעבדי מוטורולה 68000 למעבדי PowerPC שפותחו במשותף על ידי אפל, י.ב.מ ומוטורולה. לצורך כך יצרה החברה מנגנון אמולציה מיוחד במערכת ההפעלה, שאפשר להריץ תוכנות ישנות וחדשות גם יחד, בלי הפסד מהירות ניכר. אף שלא היה מדובר בחידוש טכנולוגי, היה מעבר זה הצלחה גדולה עבור אפל והפעם הראשונה עד אז שבה בוצע בהצלחה מעבר בין סוגי מעבדים תוך שמירה על תאימות לאחור.
שנה מאוחר יותר, עם צאתה של חלונות 95 של מיקרוסופט, היה ברור כי אחרי עשר שנים החל יתרונה הטכנולוגי הגדול של מערכת ההפעלה של המק להשחק ונדרש שינוי מהותי. אפל המשיכה להוסיף טכנולוגיות וחידושים למערכת, אך אלו יצרו רושם הולך ומתחזק של הוספת איפור למערכת שגילה התחיל להיות ניכר בה. ריבוי המשימות היה שיתופי, מה שיצר בעיות יציבות.
שנתיים אחרי כן, בשנת 1997, נואשה אפל מנסיונותיה ליצור את הדור החדש של מערכת-ההפעלה של המק על בסיס המערכת הקיימת ורכשה את חברת NeXT שבבעלותו של סטיב ג'ובס (שהיה מייסד אפל והמנכ"ל שלה) כדי ליצור את הדור הבא של מערכת ההפעלה שלה על בסיס מערכת ההפעלה מבוססת היוניקס של נקסט, NeXTStep.
עבודת הפיתוח המאומצת על מערכת זו נמשכה כשלוש שנים, שבסופן הציגה אפל בתחילת שנת 2001 את מערכת-ההפעלה Mac OS X, שהכילה שורה ארוכה של חידושים.
Sosumi

Sosumi (נשמע באנגלית כמו "so sue me"- אז תתבעו אותי) הוא שם קובץ קול שנכלל במערכת ההפעלה Mac OS החל מגרסה 7. הקובץ כולל צליל מוזיקלי קצר. שמו הוא בדיחה פנימית והוא ניתן כחלק מהסכסוך המשפטי בין חברת אפל לחברת המוזיקה אפל רקורדס על השימוש בשם "אפל" כסימן מסחר. חברת התקליטים תבעה מחברת המחשבים לא להשתמש בשם "אפל" בהקשרים של מוזיקה ובידור.
אחד מהתוכניתנים של אפל, ג'ים ריקס, נזקק לצורך תוכנית שעליה עבד לקובץ של צלצול פשוט. הוא קרא לקובץ "chime" (צלצול). אולם במחלקה המשפטית של אפל דחו את השם, בשל היותו "מוזיקלי מדי". ריקס שקל כמה אפשרויות, וביניהן Let it Beep (פרפרזה על שם השיר Let It Be), ובסוף החליט לנסות את השם "sosumi". לעורכי הדין מהמחלקה המשפטית סופר שמדובר על שם יפני שלא קשור למוזיקה.
הערות שוליים

↑  מידע על גרסה 9.2.2 של Mac OS מאתר חברת אפל, מאוחסן בארכיון האינטרנט
↑  ג'ים ריקס מתקן את מיתוס Sosumi - ראיון באתר בוינג בוינג, 24 במרץ 2005
הוויגלס

| --- | --- |

תצלום משנת 2004 של ארבעת חברי ההרכב המקורי של הוויגלס - מימין לשמאל: אנתוני פילד, מוריי קוק, ג'ף פאט וגרג פייג'
 מקום הקמה:  סידני 
 תקופת הפעילות:  מ-1991 
 סוגה:  מוזיקה לילדים
 חברת תקליטים:  EMI 
 www.thewiggles.com
 פרופיל ב-IMDb
 חברים
 אנתוני פילד לאכלן גילספי סיימון פרייס טסהאי הוקינס איווי פריס ג'ון פירס קתרינה מטה לוסיה פילד
 
הוויגלס (באנגלית: The Wiggles) הוא הרכב מוזיקלי אוסטרלי המתמחה ביצירה ובביצוע של מוזיקה לילדים בגיל הרך.
חברי ההרכב בהווה הם אנתוני פילד (אנ'), אמה ווטקינס (אנ'), סיימון פרייס (אנ'), לאכלן גילספי (אנ'), טסהאי הוקינס(אנ'), איווי פריס(אנ'), ג'ון פירס(אנ'), קתרינה מטה(אנ'), ולוסיה פילד(אנ'). חברי ההרכב המקוריים היו אנתוני פילד, פיליפ ווילצ'ר (אנ'), מוריי קוק (אנ'), ג'ף פאט (אנ') וגרג פייג' (אנ').
אלבומי המוזיקה, קלטות הווידאו, וההופעות החיות של ההרכב זכו להצלחה בינלאומית. עד 2010 נמכרו ברחבי העולם 23 מיליון תקליטורי DVD של הוויגלס ו-7 מיליון תקליטורי CD. הוויגלס הם מהבדרנים המצליחים ביותר באוסטרליה עם הכנסות שנתיות שהסתכמו בשנת 2009 בלבד ב-45 מיליון דולרים אוסטרלים. בין השנים 2004 - 2008 ההרכב הוביל בראש רשימת הבדרנים הרווחיים ביותר באוסטרליה של מגזין העסקים האוסטרלי Business Review Weekly.
התכנים של הוויגלס מעולם לא דובבו לעברית או שודרו בערוצי הטלוויזיה בישראל.
היסטוריה

במהלך שנות ה-80 פילד ופאט היו חברים בלהקת הפופ האוסטרלית The Cockroaches (אנ'). קוק היה גם הוא חבר במספר להקות שונות במהלך שנות ה-80. בתחילת שנות ה-90, בעת שקוק, פילד, ווילצ'ר ופייג' למדו פדגוגיה לגיל הרך באוניברסיטת מק'גווייר שבסידני הארבעה ייסדו את ההרכב והחלו להפיק ביחד הופעות מוזיקליות לילדים בגיל הרך. השילוב של שירי הילדים הפשוטים והקליטים אותם הם ביצעו, והדמויות החביבות אותם הם גילמו בהופעותיהם הובילו במהרה לכך שההרכב זכה להצלחה אדירה בקרב ילדי אוסטרליה במהלך שנות ה-90, ולכך שבהמשך ההרכב זכה לחשיפה ופופולריות בינלאומית עצומה במהלך העשור הראשון של המאה ה-21. ההצלחה הרבה לה זכה ההרכב נבעה בין היתר מן ההצלחה לה זכו מספר קלטות וידאו ההוויגלס אשר הופקו על ידי תאגיד השידור האוסטרלי. בארצות הברית קלטות וידאו אלו שודרו בערוץ דיסני. בשנת 1997 אולפני פוקס המאה ה-20 הפיקו סרט באורך מלא של הוויגלס בשם "The Wiggles Movie" אשר דורג במקום החמישי מבין הסרטים הרווחיים ביותר באוסטרליה ב-1998. בשנת 2003 ההרכב ביצע 12 הופעות חיות במדיסון סקוור גארדן שבניו יורק כאשר כל הכרטיסים לכל ההופעות נמכרו. באותה השנה הוויגלס הרחיבו את העסק לאסיה כאשר השיקו גרסה טייוונית של הוויגלס. בעקבות ההצלחה בטיוואן הוויגלס השיקו גם גרסה ספרדית של הוויגלס עבור ילדי אמריקה הלטינית, כאשר לתפקיד נבחרו אוסטרלים דוברי ספרדית. סדרות הטלוויזיה של ההרכב שודרו לאורך השנים במעל ל-100 מדינות שונות.
וויצל'ר היה הראשון שעזב את ההרכב לאחר שההרכב הוציא את אלבומם הראשון "The Wiggles" ב-1991. פייג' פרש מההרכב ב-2006 מטעמי בריאות והוא הוחלף בסאם מורן, אך חזר להרכב באופן זמני ב-2012 כשהוא מחליף את מורן. בסוף 2012 פייג', קוק ופאט פרשו מההרכב.
לאורך השנים נוספו להרכב דמויות קבועות נוספות (קפטן פת'רסורד, דורותי הדינוזאור, וואגס הכלב, והנרי התמנון) וכמו גם קבוצת הרקדניות "The Wiggly dancers" אשר כולם מופיעים באופן קבוע בתקליטורים, בתקליטי ה-DVD, ובסדרות הטלוויזיה של ההרכב.
חברי ההרכב

| --- | --- |
 חברי ההרכב בהווה אנתוני פילד - החבר המקורי היחיד שעדיין מופיע בלהקה  לאכלן גילספי - הצטרף להרכב ב-2013  סיימון פרייס - הצטרף להרכב ב-2013  טסהאי הוקינס - הצטרפה להרכב ב-2021  איווי פריס - הצטרפה להרכב ב-2021  ג'ון פירס - הצטרף להרכב ב-2021  קתרינה מטה - הצטרפה להרכב ב-2022  לוסיה פילד - הצטרפה להרכב ב-2022:  חברי ההרכב שעזבו מוריי קוק - לקח חלק בהרכב בין השנים 1992 עד 2012  ג'ף פאט - לקח חלק בהרכב בין השנים 1991 עד 2012  גרג פייג' - לקח חלק בהרכב עד בין השנים 1991 עד 2006, ובשנת 2012  פיליפ ווילצ'ר - לקח חלק בהרכב בין השנים 1991 עד 1992  סאם מורן - לקח חלק בהרכב בין השנים 2006 עד 2012  אמה ווטקינס - לקחה חלק בהרכב בין השנים 2013 עד 2021  קלי המילטון - לקחה חלק בהרכב בין השנים 2021 עד 2022
דיסקוגרפיה

| 0 | 1 | 2 | 3 |
| --- | --- | --- | --- |
|  אלבומים The Wiggles ‏(1991, זכה בתקליט פלטינה)  Here Comes a Song ‏(1992)  The Adventures of Captain Feathersword, the Friendly Pirate ‏(1993)  Yummy Yummy ‏(1994, זכה בתקליט פלטינה כפול)  Big Red Car ‏(1995, זכה בתקליט פלטינה כפול, ובפרס ARIA)  Wake Up Jeff! ‏(1996, זכה בתקליט פלטינה כפול, ובפרס ARIA)  The Wiggles Movie Soundtrack ‏(1997, זכה בתקליט פלטינה)  Toot! Toot! ‏(1998, זכה בתקליט פלטינה, ובפרס ARIA)  Wiggly Wiggly Christmas ‏(זכה בתקליט פלטינה כפול)  It's a Wiggly Wiggly World! ‏(2000, זכה בתקליט זהב)  Wiggle Time ‏(2000, זכה בתקליט זהב)  Hoop-Dee-Doo - It's a Wiggles Party ‏(2001, זכה בתקליט זהב)  Yule Be Wiggling ‏(זכה בתקליט זהב)  Wiggly Safari ‏(2002, זכה בתקליט זהב) |  |  Whoo Hoo! Wiggly Gremlins ‏(2003)  Go to Sleep Jeff ‏(2003)  Top of the Tots ‏(2004, זכה בתקליט זהב)  Live Hot Potatoes ‏(2005, זכה בתקליט זהב, ובפרס ARIA)  Racing to the Rainbow ‏(2006, זכה בפרס ARIA)  Pop Go the Wiggles! ‏(2007, זכה בפרס ARIA)  You Make Me Feel Like Dancing ‏(2008, זכה בפרס ARIA)  Go Bananas! ‏(2009, זכה בפרס ARIA)  Let's Eat! ‏(2010, זכה בפרס ARIA)  Hot Potatoes! The Best of the Wiggles ‏(2014) |  סינגלים Here Comes a Song ‏(1991, זכה בתקליט זהב)  Eagle Rock ‏(2003)  Fruit Salad |
פילמוגרפיה

| 0 | 1 | 2 |
| --- | --- | --- |
|  קלטות הווידאו המקוריות בהן הופיע גרג פייג' (1993 - 2006) Wiggle Time‏ (1993)  Yummy Yummy‏ (1994)  Big Red Car‏ (1995)  Wake Up Jeff!‏ (1996)  Wiggledance!‏ (1997)  Wiggly, Wiggly Christmas‏ (1997)  Toot, Toot!‏ (1998)  Dorothy the Dinosaur and Friends Video‏ (1999)  The Wiggly Big Show‏ (1999)  Captain Feathersword, the Friendly Pirate‏ (2000)  It's a Wiggly Wiggly World‏ (2000)  Yule Be Wiggling‏ (2000)  Hoop-Dee-Doo! It's a Wiggly Party‏ (2001)  Wiggly Safari‏ (2002)  Wiggle Bay‏ (2002)  Whoo! Hoo! Wiggly Gremlins‏ (2002)  Space Dancing‏ (2003)  Top of the Tots‏ (2004)  Cold Spaghetti Western‏ (2004)  Santa's Rockin'‏ (2004) |  |  Live: Hot Potatoes!‏ (2005)  Sailing Around the World‏ (2005)  Here Comes the Big Red Car‏ (2006)  It's Time to Wake Up Jeff‏ (2006)  Splash Splash Big Red Boat‏ (2006)  Racing to the Rainbow‏ (2006) קלטות הווידאו בהן הופיע סאם מורן (2007 - 2011) Wiggledancing Australia‏ (2007)  Wiggle and Learn: Getting Strong‏ (2007)  Pop Go The Wiggles!‏ (2007)  You Make Me Feel Like Dancing‏ (2008)  Sing a Song of Wiggles‏ (2008)  Go Bananas‏ (2009)  Big Big Show‏ (2009)  Hot Poppin Popcorn‏ (2009)  Hot Potatoes! : The Best of The Wiggles‏ (2010)  Let's Eat‏ (2010)  Ukulele Baby‏ (2011)  Big Birthday‏ (2011)  It's Always Christmas with You‏ (2011) קלטות הווידאו הנוספות בהן הופיע גרג פייג' (2012) Surfer Jeff‏ (2012)  Celebration‏ (2012) קלטות הווידאו בהן מככבים חברי ההרכב החדשים (2013 – הווה) Taking Off‏ (2013)  Furry Tales‏ (2013)  Pumpkin Face‏ (2013)  Go, Santa, Go!‏ (2013)  Hot Potatoes: The Best of the Wiggles‏ (2014)  Apples and Bananas‏ (2014)  Wiggle House‏ (2014) |
The Wiggles Movie‏ (1997) - הופק על ידי אולפני פוקס המאה ה-20
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה של ARIA | 2024 | אלבום הילדים הטוב ביותר | Wiggle and Learn: 100 Educational Songs for Children | מועמדות |  |
גלריית תמונות

הופעה של הוויגלס, 2005
הופעה של הוויגלס, 2007
הופעה של הוויגלס, 2018
הופעה של הוויגלס, 2022
הערות שוליים

↑  "ARIA Awards 2024: Royel Otis takes home four awards and Troye Sivan three". ABC News (בAustralian English). 2024-11-20. נבדק ב-2024-12-05.
| --- | --- |
בקרת זהויות :  ISNI: 0000 0000 9695 1396  LCCN: no00038993  MusicBrainz: e684ed8b-bced-4e0f-bdfa-462861891409  NLA: 35102075  VIAF: 143338828   WorldCat (עם VIAF): 143338828 
חברי ההרכב בשנת 2022